

Public Relations Department

1-1, Kyobashi 3-chome

Chuo-ku, Tokyo 104-8340 Japan

Phone: +81 3-6836-3333

Fax: +81 3-6836-3184

**February 6th, 2018**

**SAJTÓKÖZLEMÉNY**

Azonnal közölhető

**A Bridgestone fejleszti fenntartható beszerzési gyakorlat színvonalát, új beszerzési politikát léptet életbe a szállítók és a partnerek számára**

*A minimális követelmények megerősítik az emberi jogok, a környezetvédelmi szabványok és a termékminőség tiszteletben tartására vonatkozó meglévő iránymutatásokat, miközben további követelményeket fogalmaznak meg a Föld megóvása és tulajdonjoga, a származási hely nyomonkövethetősége és az ellenálló képesség tekintetében.*

**TOKIÓ, Japán (2018. február 6.)** ― A Bridgestone Corporation (Bridgestone), a világ legnagyobb gumiabroncs- és gumitermék vállalata ma új globális fenntartható beszerzési politikát jelentett be, hogy segítse a minősített szállítók beazonosítását és értékelését, támogassa a jó gyakorlatokat, valamint a kommunikáció és a fejlesztés eszköze legyen az iparágban. Az új irányelvek tükrözik a vállalat elkötelezettségét egy olyan beszerzési program mellett, amely a hosszú távú környezeti, társadalmi és gazdasági előnyök megvalósítását célozza. Az irányelvek minden beszerzett anyagra és szolgáltatásra, valamint világszerte valamennyi szállítóra vonatkozik.

„Új politikánk döntő jelentőségű lépés a Bridgestone Vállalatcsoport globális társadalmi felelősségvállalásának, az „Our Way to Serve”-nek a megvalósításában, – ez adja a keretét annak, ahogyan üzleti tevékenységünket folytatjuk, termékeinket fejlesztjük, kapcsolatot tartunk ügyfelekkel és közösségekkel” – mondta Masaaki Tsuya, a Bridgestone Corporation vezérigazgatója és vezető képviselője. „Felismerjük képességünket és felelősségünket a tekintetben, hogy változást és javulást idézzünk elő az ipar és a környezet, illetve a közösségek kölcsönhatásában. Szállítóinktól és partnereinktől azt várjuk, hogy velünk együtt dolgozzanak a fenntartható ellátási lánc megtalálásában, azon véget nem érő erőfeszítésekben, amelyek valamennyi ipari szereplő együttműködését szükségessé teszik, beleértve a különböző közösségekkel folytatott kommunikációt a szélesebb körű szemléletformálás érdekében.”

A Bridgestone „Our Way to Serve” jelmondatától vezérelve az új irányelvek illeszkednek a Bridgestone azon célkitűzéséhez, hogy – hosszú távú perspektívaként – 2050-től kezdődően „100 %-ban fenntartható anyagokat\*” használjunk fel termékeinkben. Az irányelvek a korábbi vállalati iránymutatásokat egységes dokumentumban fogják össze, amely minimális követelményeket fogalmaz meg a Bridgestone-nal folytatott üzleti tevékenységet illetően, valamint olyan előnyben részesített gyakorlatokat taglal, amelyek hozzájárulhatnak a fenntartható ellátási lánc gyorsabb megvalósításához. Minthogy a Bridgestone a természetes gumianyag jelentős felhasználója, az új irányelvek ismertetik a vállalat elvárásait a természetes gumianyag komplex globális ellátási láncának kulcsfontosságú kérdéseiben. A politikát tartalmazó terjedelmes dokumentum négy fő területre összpontosít:

* **Átláthatóság** – beleértve a nyomonkövethetőségre és a megfelelő vezetésre vonatkozó elveket;
* **Megfelelés** – a törvények és rendeletek betartása azokban az országokban és régiókban, ahol a Bridgestone üzleti tevékenységet folytat;
* **Minőség, költség, szállítás és innováció** – magas színvonalú anyagok és szolgáltatások szállításának biztosítása időben és méltányos áron, továbbá innovatív technológiák keresése, amelyek támogatják a fejlődést a globális közösségekben;
* **Fenntartható beszerzési gyakorlatok** – környezettudatos beszerzés beépítése, mint például a környezetvédelmi törvények és rendeletek betartása, az emberi jogok, a vízhasználat, a földhasználat és-megóvás, az egészség, a biztonság, a katasztrófa-megelőzés és az ellenálló képesség tiszteletben tartása.

A végleges irányelvek kidolgozása során a Bridgestone betekintést nyert külső érdekeltek meglátásaiba, beleértve nemzetközi szakértőket, nem kormányzati szervezeteket, anyagszállítókat, természetes gumitermelőket és kulcsfontosságú ügyfeleket annak érdekében, hogy az irányelvek alaposak legyenek, tükrözze az iparági szabványokat és a jó gyakorlatokat, és hatékony megvalósítási és kommunikációs terv támassza alá azt.

A 12 nyelven rendelkezésre álló irányelvek megvalósítása, vezérlése és érvényesítése regionális szinten fog történni. Azonnali első lépésként a Bridgestone prioritása az lesz, hogy szorosan együttműködik alkalmazottaival, beszállítóival és ügyfeleivel, valamint más iparági szakértőkkel az irányelvek megvalósítása érdekében. Az elkövetkezendő 18 hónapban a Bridgestone beszállítóival és partnereivel azon fog munkálkodni, hogy megbizonyosodjon arról: eljutottak hozzájuk az új irányelvek és megértették azt. Az irányelvek nyugtázását követően a szállítók önértékelő kérdőívet kapnak. A Bridgestone most dolgoz ki egy kiegészítő szállítói felmérést a természetes gumi nyomonkövethetősége szempontjából, és azon fog munkálkodni, hogy partnere legyen az iparági és más képzett szakértőknek a szállítói megfelelés folyamatos figyelemmel kísérésének támogatásában.

A Bridgestone elkötelezett a tekintetben, hogy további külső érdekeltekkel működjön együtt, köztük egyetemekkel, iparági szövetségekkel és nem kormányzati szervezetekkel, valamint az iránt, hogy folyamatosan figyelemmel kísérje a visszajelzéseket, amelyek hasznosak lesznek az irányelvek későbbi bővítéséhez és felülvizsgálatához.

Ha többet szeretne megtudni a Globális fenntartható beszerzési politikáról és a Bridgestone vállalati társadalmi felelősségvállalásáról:

* Látogasson el a Bridgestone Globális [Fenntartható beszerzés](https://www.bridgestone.com/responsibilities/procurement/index.html) weboldalára, ahol további részleteket talál, és hozzáférhet a politikához.
* Látogasson el a Bridgestone „ [Our Way to Serve” weboldalára](http://www.bridgestone.com/responsibilities/ourwaytoserve/) és [CSR weboldalára](http://www.bridgestone.com/responsibilities/index.html) általános tájékoztatásért.
* Olvassa el a Bridgestone [2016. évi Fenntarthatósági Jelentését](https://www.bridgestone.com/responsibilities/library/index.html), ahol további részleteket talál a fenntarthatósági tevékenységekről.
* A Bridgestone közelmúltban elért eredményei a fenntarthatósági díjak és besorolások tekintetében: „a Dow Jones Fenntarthatósági Világindex (DJSI World)”.

*\* A Bridgestone meghatározása szerint a fenntartható anyagok olyan anyagok, amelyek „1. garantált folyamatos ellátású forrásból származnak, 2. amelyek üzleti tevékenységünk részeként hosszú távon használhatók, és 3. amelyeknek a környezetre és a társadalomra gyakorolt hatása alacsony a beszerzéstől az értékesítésig tartó életciklus folyamán.”*

***A Bridgestone-ról:***

*A tokiói központtal működő Bridgestone Corporation a világ legnagyobb gumiabroncs és gumitermék vállalata. A széles körben alkalmazott gumiabroncsok mellett diverzifikált termékek nagy választékát állítja elő, beleértve az ipari gumi és vegyi termékeket és sportcikkeket. Termékeit a világ több mint 150 országában és területén értékesíti.*

**További információ kérhető:**

|  |  |
| --- | --- |
| **Tölgyi Kriszta / Piskóti Attila**Premier Kommunikációs IrodaTel: 1/483-1860; 30/915-9002Email: sajto@premiercom.hu | **Károlyi Kata**Bridgestone Magyarország Kft.Tel.: 430-2796E-mail: Katalin.KAROLYI@bridgestone.eu  |